钦定古今图书集成/明伦汇编/闺媛典/第042卷 > 王妇林氏
## 钦定古今图书集成/明伦汇编/闺媛典/第042卷 > 王妇林氏

按《闽书》：林氏归于王，王荡子也。氏婉事无忤，养姑尽
孝。一日，王淫某氏女，父猾胥获之，将杀焉。王百方求
免，不许，曰：“吾女污矣，谁归者？必弃若妇而纳吾女乃
可。”王曰：“幸甚！”胥惎王，诬妇奸，诣官判离。林猝被逐归
父家不嫁，私遗姑饷。其后胥女生二子矣。夫商于外为盗所害，胥女旋弃去。妇闻，涕泣迎尸，朝夕馈奠而
养其二子。